Husejn ibn Abdullah de Jordanio

Princo Husejn ibn Abdullah (arabe: الحسين بن عبد الله ; naskita la 28-an de junio 1994) estas la plej aĝa filo kaj heredonto de la trono de Abdullah la 2-a, reĝo de Jordanio .

 Vivo 
Hussein estis naskita de reĝo Abdullah la 2-a kaj Reĝino Rania. Hussein estas rekta kvina-generacia posteulo de Abdullah la 1-a, la fondinta reĝo de Jordanio, kaj kiel parto de la Haŝemida dinastio, li estas 44-a-generacia posteulo de la profeto Mohamedo. Se li fariĝos reĝo, oni atendas ke li estos nomita sub la reĝa nomo Husejn la 2-a.

En 2012 li diplomiĝis ĉe privata mezlernejo en la urbo Midaba. En majo 2016 li studentiĝis ĉe Universitato Georgetown ĉe la Lernejo de la Usona Departemento de Ŝtato. En aŭgusto 2017 li studentiĝis ĉe la reĝa militakademio en Sandhurst.

Ekde la mezo de la 2010-aj jaroj, la ŝtataj amaskomunikiloj en Jordanio promociis la statuson de princo Husejn kiel estonta gvidanto, kaj interalie dokumentis lin en militaj misioj kaj turneoj en la provincoj de la lando. En 2015, li prezidis la kunvenon de la Sekureca Konsilio de UN nome de Jordanio, en kiu Jordanio estis tiutempe membro  .

La 10-an de marto 2021, la vizito de Husejn bin Abdullah al Moskeo Al-Aqsa estis nuligita. Laŭ la aserto de Israelo, la jordania registaro rifuzis akcepti protekton de israela sekureca personaro. Jordanio siaflanke asertis, ke la sekurgardisto estis kontraŭ la interkonsentoj establitaj antaŭ la vizito.

La 17-an de aŭgusto 2022, Husejn fianĉiĝis kun la saud-arabia Raĝŭa Ĥaled Al Sajf. La du geedziĝis la 1-an de junio 2023 en Amano .

 Referencoj 

 Eksteraj ligiloj 



Kategorio:Haŝemidoj
Kategorio:Tronheredontoj
Kategorio:Princoj